
MUNICIPIUL TIMIȘOARA

PRIMĂRIA

DIRECȚIA INCUBATOR DE PROIECTE

NR. SC2022 –  23555/23.09.2022
RAPORT DE SPECIALITATE

privind aprobarea depunerii și implementării proiectului „Reabilitare Școala Gimnazială 1- Școala Verde Inteligentă”  în vederea accesării fondurilor europene nerambursabile alocate prin Planul Național de Redresare și Reziliență 2020-2026, Componenta 5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.1: Renovarea integrată a clădirilor publice
Având în vedere Referatul de aprobare al proiectului de hotărâre al Primarului Municipiului Timișoara privind aprobarea proiectului „Reabilitare Școala Gimnazială 1- Școala Verde Inteligentă”, pentru a accesa fondurile europene nerambursabile prin Planul Național de Redresare și Reziliență 2020-2026, Componenta 5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.1: Renovarea integrată a clădirilor publice;
Facem următoarele precizări:

Pentru realizarea investiției a fost analizată oportunitatea accesării de fonduri europene nerambursabile, fiind identificat ca primă sursă de finanțare apelul de proiecte care se va deschide prin Componenta 5 – Valul Renovării – Planul Național Redresare și Reziliență (PNRR 2020-2026).

Școala Gimnazială nr. 1 se află pe str. Comănești nr. 3 și este atestată încă din anul 1762, fiind cea de-a 4-a școală din Timișoara, dar clădirea proprie a fost construită abia în 1847 și inaugurată în 1849. Înființarea claselor paralele şi a claselor III-VI a făcut necesară extinderea clădirii de mai multe ori, construcția aceasta menținând-se şi în zilele noastre cu modificările aduse spațiilor interioare.

Școala este situată în Cartierul Fabric, un cartier multicultural și variat din punct de vedere urbanistic, situat în partea de est a orașului Timișoara, aproape de zona centrală și conectat prin podul Decebal cu centrul orașului.

Ca urmare a realizării documentației topo-cadastrale a rezultat o zonă de intervenție de 1831 mp conform Extras de carte funciară nr.404301.
Zona de intervenție a proiectului, clădirile și curțile aferente Școlii Gimnaziale nr.1, nu a beneficiat de un concept unitar de amenajare, intervențiile în zona efectuându-se sporadic și izolat în funcție de necesitățile curente.

Școala Gimnazială nr. 1 beneficiază în prezent de următoarele spații:

-
Corpul C1 în regim de înălțime S+P+1E cu Sc=565 mp și Sd=1695 mp;

-       Corpul C2 în regim de înălțime Sp+P+1Ep cu Sc=353 mp și Sd=925 mp;
-
Curte betonată delimitată de clădirea principala pe două laturi , gard cu poartă acces pe celelalte două laturi;

-
Curte interioară neamenajată fără acces direct.

Corpurile de clădire C1 și C2 prezintă degradări/fisuri ale zidurilor exterioare și infiltrații la subsol. 

Curtea cu acces dinspre str.Școlii este betonată și folosită ca teren de sport deși condițiile sunt improprii acestui scop.

Curtea interioară este total neamenajată și poate fi accesată doar printr-o ieșire secundară a corpului C2.

Instalațiile de apă, încălzire și instalațiile electrice sunt depășite atât din punct de vedere tehnic cât și al capacității, fapt ce impune înlocuirea în totalitate a acestora și utilizarea unor materiale performante.

Proiectul are în vedere reabilitarea Școlii Gimnaziale nr.1 prin realizarea de reparații capitale și prin adaptarea spațiilor la nevoile de astăzi în vederea asigurării de condiții optime pentru desfășurarea actului educațional.

Investiția va asigura:

- Reabilitarea, modernizarea şi reorganizarea spațiilor școlii prin reconsiderarea modalităților de utilizare a spațiilor existente, eficientizarea energetică a școlii și amenajarea/eficientizarea spațiilor exterioare, astfel încât să se asigure condiții optime de educație, cu accent pe realizarea unei școli  verzi;

-
Punerea în valoare a potențialului istoric şi arhitectural al clădirii.

Astfel, obiectivele  generale ale proiectului „Reabilitare Școala Gimnazială 1- Școala Verde Inteligentă”, sunt:

•
Siguranța – Creşterea siguranței pentru toți participanții la actul educațional.

•
Accesibilitatea – creşterea gradului de accesibilitate pentru toate grupele de vârstă şi persoanele cu dizabilităţi.

•
Utilități – creșterea calității instalațiilor de apă-canal, instalațiilor de încălzire și a instalațiilor electrice. 

•
Atractivitatea - creșterea atractivității pentru a asigura un număr mai mare de elevi.

•
Reziliența – capacitatea de a rezista in timp a intervenției, prin materialele și soluțiile propuse  

•
Sustenabilitate – soluții care nu consumă din rezervele și nu limitează intervențiile viitoarea de dezvoltare,  propuneri deschise corelării cu viitoare proiecte de reabilitare 

•
Valorificarea patrimoniului  – adaptarea materialelor si soluțiilor  cu fondul construit. 

•
Îmbunătățirea micro-climatului – soluții care prioritizează infrastructura verde, adaptarea la schimbările climatice și reducerea poluării și a insulelor de căldură.

Iar cele specifice sunt:
•Reabilitare și utilizarea mai cât mai eficientă a spațiului existent. 

•
Adaptarea spațiilor interioare și exterioare la nevoile școlii.

Indicatorii de proiect care fac obiectul monitorizării implementării și performanței investiției propuse prin proiect sunt: 
· scăderea cu 65,29% a consumului anual de energie finală pentru încălzire în clădirile publice;
· scăderea cu 60,87% a consumului anual specific de energie primară, 
· reducerea cu 60,28% a emisiilor de dioxid de carbon;

· creșterea cu 1 a numărului clădirilor care beneficiază de măsuri de creștere a eficienței energetice.

Astfel, indicatorii de eficiență energetică propuși se încadrează în cerințele specifice apelului de proiecte. 

În conformitate cu prevederile ghidului solicitantului, proiectul se va depune la faza de expertiză tehnică și audit energetic, urmând ca după semnarea contractului de finanțare să se elaboreze DALI-ul și Proiectul Tehnic.
Documentația la faza de expertiză tehnică și audit energetic aferente obiectivului de investiție din cadrul proiectului „Reabilitare Școala Gimnazială 1- Școala Verde Inteligentă”, au fost elaborate prin S.C. CUSTOMIMAGE  S.R.L în baza contractului nr.41/20.04.2022.
Ţinând cont de cele mai sus exprimate, precum și de regulile și condițiile aplicabile finanțării din fondurile europene aferente Planului național de redresare și reziliență în cadrul apelului de proiecte componenta 5 - Valul renovării, Axa 2 - Schema de granturi pentru eficiență energetică și reziliență în clădiri publice, Operațiunea B.1: Renovarea integrată a clădirilor publice aprobat prin ORDINUL nr. 440 din 24 martie 2022, publicat în Monitorul Oficial, Partea I, nr. 286 din 25 martie 2022,
propunem spre aprobarea Consiliului Local al Municipiului Timișoara:
· depunerea și implementarea proiectului „Reabilitare Școala Gimnazială 1 - Școala Verde Inteligentă” în vederea accesării fondurilor europene nerambursabile alocate prin Planul Național de Redresare și Reziliență, Componenta 5 - Valul Renovării, Axa 2, Operațiunea B.1. Renovarea integrată  a clădirilor publice;
· valoarea maximă  eligibilă  a proiectului în cuantum de 2.462.800,00 Euro la care se adaugă TVA, echivalentul a 12.123.625,56 lei la care se adaugă TVA (TVA -cheltuială asigurată de la bugetul de stat), cursul valutar utilizat fiind cursul InfoEuro aferent lunii mai 2021, conform PNRR, Componenta 5 - Valul Renovării, Anexa III-Metodologie de costuri: 1euro=4,9227 lei. Suma de 2.303.488,86 lei reprezentând TVA-ul se suportă de la bugetul de stat în conformitate cu prevederile OUG 124/2021;
· Anexa 1 privind descrierea sumară a investiției propusă a fi realizată  prin proiect, în concordanță cu măsurile propuse pentru consolidare seismică și renovare energetică moderată la corpuri Școală Gimnazială 1 (inclusiv  a instalațiilor aferente) așa cum reies din raportul de audit energetic și atingerea indicatorilor descriși în ghidul specific privind regulile și condițiile aplicabile finanțării din fondurile europene aferente Planului Național de Redresare și Reziliență, Componenta 5 - Valul renovării, axa 2 - Schema de granturi pentru eficiență energetică și reziliență în clădiri publice, Operațiunea B.1: Renovarea integrată a clădirilor publice;

· Municipiul Timișoara, în calitate de solicitant al finanțării nerambursabile, se angajează să finanțeze toate cheltuielile neeligibile care asigură implementarea proiectului, astfel cum acestea vor rezulta din documentațiile tehnico-economice/contractul de lucrări, solicitate în etapa de implementare a proiectului.

Luând în considerare prevederile legale expuse în prezentul raport, apreciem că Proiectul de hotărâre privind aprobarea depunerii și implementării proiectului „Reabilitare Școala Gimnazială 1 - Școala Verde Inteligentă”, prin platforma digitală aferentă accesării de fonduri europene nerambursabile prin Planul Național de Redresare și Reziliență, îndeplinește condițiile tehnice pentru a fi supus dezbaterii și aprobării plenului consiliului local.

